અમદાવાદ: ચૂંટણીતંત્ર દ્વારા કેટલાક જિલ્લાઓના અંતરિયાળ વિસ્તારો કે જે વિસ્તારોમાં મતદાન ઓછું થાય છે તેવા વિસ્તારોમાં જે તે જિલ્લા તંત્ર દ્વારા પેરાગ્લાઇડર્સ મારફતે આકાશમાંથી મતદાન જાગૃતિની પત્રિકાઓ વરસાવીને વિધાનસભાની ચૂંટણીમાં નવતર પ્રયોગ હાથ ધરાશે. પેરાગ્લાઇડર્સની ૧૦ ટીમ આ માટે તૈયાર કરવામાં આવી છે, જે ‌જિલ્લા વાઇઝ ફરશે અને આકાશમાંથી પત્રિકા વરસાવશે. તેના માટે એક મહિના સુધીના તબક્કાવાર કાર્યક્રમો ઘડી કાઢવામાં આવ્યા છે. પેમ્ફલેટમાં મતદાન કરવા માટેની અપીલ તેમજ વીવીપેટ દ્વારા કેવી રીતે મતદાન કરવું તેની સાદી અને સરળ સમજ આપવામાં આવી છે.